《太和公主还宫》
唐代·李敬方

二纪烟尘外，凄凉转战归。胡笳悲蔡琰，汉使泣明妃。

金殿更戎悲，青祛换毳衣。登车随伴仗，谒庙入中闱。

汤沐疏封在，关山故梦非。笑看鸿北向，休咏鹊南飞。

宫髻怜新样，庭柯想旧围。生还侍儿少，熟识内家稀。

凤去楼扃夜，鸾孤匣掩辉。应怜禁园柳，相见倍依依。

作者简介：生卒年不详。籍贯不详。唐代诗人。穆宗长庆三年【823】进士。文宗太和【827-835】间，曾任歙州【安徽省歙县】、台州【今浙江省临海县】刺史。著有《李敬方诗》一卷，《全唐诗》录存其诗八首。